
Portugal tili — roman tillaridan biri. Portugaliya, Braziliyada, 
Afrikaning bir qancha mamlakatlarida, Osiyoda Aominda va 
Hindistonning ayrim hududlarida tarqalgan. 

So' zlashuvchilarning umumiy soni 190 mln. kishidan ortiqroq 
(jumladan, Portugaliyada 15 mln.ga yaqin, Braziliyada 160 mln. 
kishidan ortiq). Portugaliya, Braziliya, Angola, Mozambik, 
Gvineya-Bisau, Kabo-Verde, San-Tome va Prinsipi 
respublikalarining rasmiy tili. Portugal tili 12— 14-asrlardajan. 
va shim. por-tugalgalisiy shevalarining aralashuvi natijasida 
shakllangan. 16-asr boshida Portugaliyaning mustamlakachilik 
harakatlari tufayli Braziliyaga kirib keladi va asta-sekin 
mahalliy indeys tillarini siqib chiqaradi. Hozirgi Portugal 
tilining 2 asosiy varianti — portu-galcha va brazilcha variantlari 
mavjud (ular, asosan, fonetika va leksika sohasida o' zaro 
farqlanadi); brazilcha variantda mahalliy narsa-ashyolarni 
ifodalovchi indeys so' zlari ko' plab uchraydi. Portugal tili ning 
afrikancha varianti esa shakllanish arafasida. Portugaliya 
hududida 3 ta lahja guruhi mavjud; Jan., Markaziy va Shim. 
Braziliyada shim. va jan. laxjalarga ajralsada, ular deyarli 
o' zaro farqlanmaydi. 

Portugal tilining fonetik qurilishi urg' usiz bo' g' inlarning , 
asosan, so' z oxirida reduksiyaga uchrashi, ochiq va yopiq, 
shuningdek, burun unlilarining , ay-niqsa, burun diftonglarining 
mavjudligi bilan boshqa roman tillaridan farqlanadi. Hozirgi 
Portugal tilida lotincha zamon shakllaridan uzoq o' tgan zamon 
(ga suf-fiksli) va shartli kelasi zamon (-re suffiksli) shakllari 
saqlanib qolgan. 

Portugal tilidagi dastlabki adabiy yodgorlik va hujjatlar 12- 
asrga mansub. Hozirgi adabiy Portugal tili 16-asrda, Luish di 
Kamoens ijod qilgan davrda shakllangan. Yozuvi lotin 
grafikasiga asoslangan. 

Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 

